Liput 38€/35€, lippu illallisen kanssa 75€/72€, lippu lounaan kanssa 56,90€ / 53,90€
ep_FINAL_homma hoidossa, rouva ministeri (1080 x 1080 px) (1920 x 650 px) (1140 x 400 px).png
Syksyn ja pikkujoulujen nauruhitti Homma hoidossa, rouva ministeri -farssi Teatteri Hysteriassa.
HOMMA HOIDOSSA, ROUVA MINISTERI Farssi, jossa nauru repeää ennen kuin vetoketju ehtii kiinni! Keskellä kiireistä poliittista uraa oleva nuori rouva ministeri yrittää pitää skandaalit loitolla, mutta ministerin kaapissa kolisee muutakin kuin poliittisia luurankoja. Kun helsinkiläisessä hotellihuoneessa odottaa salarakas, ja käytävillä liikkuu toimittajia, virkailijoita ja aviomiehiä, on kaaos valmis. Puhumattakaan ruumiista, joka sekoittaa soppaa entisestään! Ray Cooneyn hulvaton klassikkofarssi Homma hoidossa, Rouva ministeri tarjoilee vauhtia, väärinkäsityksiä ja yllättäviä käänteitä ovien paukkeen säestyksellä. Kulissit kaatuvat, henkilöllisyydet vaihtuvat lennossa ja jokainen yritys pelastaa tilanne vain pahentaa kaaosta. Mutta kuten nuori rouva ministeri vakuuttaa – homma on hoidossa. Tai ainakin melkein. Näytelmässä mennään tukka putkella tilanteesta toiseen, ja katsojalle on luvassa koko illan naurumaraton. Jos et vielä usko, että politiikka voi olla täyttä komediaa, tämä esitys muuttaa mielesi. Tule katsomaan, kuinka nopeasti asiat voivat mennä pieleen – ja miten hervottoman hauskasti. Tämä on syyskauden naurupommi, joka sopii täydellisesti myös pikkujouluryhmille! Ray Cooney (s. 1932) on englantilainen näytelmäkirjailija ja farssin todellinen mestari. Hänet tunnetaan hulvattomista, nopearytmisistä komedioistaan, joissa valheiden vyyhti kasvaa hallitsemattomaksi kaaokseksi. Cooneyn näytelmiä on esitetty ympäri maailmaa, ja Homma hoidossa, Rouva ministeri on yksi hänen vauhdikkaimmista teoksistaan – palkittu klassikko täynnä yllättäviä käänteitä ja hervotonta tilannekomiikkaa. Teatteri Hysteriassa on ennestäänkin nähty Ray Cooneyn jättimenestykset Juokse vaimosi edestä- ja Linjat kuumina-farssit. Homma hoidossa, Rouva ministeri -farssin rooleissa nähdään Juulia Mäkilaine, Venla Korja, Jussi Lampi, Rami Mäkilaine, Vesa-Matti Tulisalo, Jaakko Väisälä, Tiina Kurhela, Mirko Jaskari ja Ville Itäniemi. Näytelmän ohjaa Rami Mäkilaine. ESITYKSET Pe 19.9. klo 18 ensi-ilta La 20.9. klo 18 Ke 24.9. klo 18 Pe 26.9. klo 18 To 2.10. klo 18 Pe 3.10. klo 18 La 4.10. klo 18 To 9.10. klo 18 Pe 10.10. klo 18 La 11.10. klo 18 Ke 22.10. klo 18 To 23.10. klo 18 Pe 24.10. klo 18 La 25.10. klo 18 Ke 29.10. klo 18 To 30.10. klo 18 Pe 31.10. klo 18 La 1.11. klo 14 ja klo 18 Ke 5.11. klo 18 La 8.11. klo 14 ja klo 18 To 13.11. klo 18 Pe 14.11. klo 18 La 15.11. klo 14 ja klo 18 Ke 19.11. klo 18 Pe 21.11. klo 18 La 22.11. klo 14 ja klo 18 Ke 26.11. klo 18 Pe 28.11. klo 18 La 29.11. klo 14 ja klo 18 Ke 3.12. klo 18 To 11.12. klo 18 Pe 12.12. klo 18 La 13.12. klo 14 ja klo 18 Ke 17.12. klo 18 To 18.12. klo 18 Pe 19.12. klo 18 Esityksen kesto noin 2h 20min väliajan kanssa. Esitys on K-18 anniskeluoikeuksien vuoksi. K-18 tarkoittaa, että esitykseen voivat tulla kaikki 18-vuotta täyttäneet henkilöt. Perjantain ja lauantain ilta-esitysten jälkeen tarjolla Ravintola Verstaan herkullinen illallinen. Lauantain päivänäytöksiä ennen tarjolla Ravintola Verstaan lounas klo 12.00 - 13.30. LIPPU: 38€ / 35€ LIPPU & ILLALLINEN: 75€ / 72€ LIPPU & LOUNAS: 56,90€ / 53,90€ OSTA LIPUT: https://hysteria.fi/hommahoidossa/ Teatteri Hysteria, Seuralantie 25, 60220 Seinäjoki
Teatteri Hysteria, Piiri, Seuralantie 25, 60220 Seinäjoki